Cu un astfel de diagnostic s-a confruntat și Gheorghe, un pacient care, până la descoperirea cu exactitate a bolii, a traversat șase luni de incertitudine. A aflat că ar avea o problemă la prostată de la medicul de familie, în urma unui consult.
Ulterior s-a programat și la urolog, a efectuat și o biopsie, însă rezultatul nu a fost concludent. Așa că a decis să ceară încă o opinie medicală. Astfel, a ajuns la Conf. Dr. Constantin Gîngu, medic primar urologie și coordonatorul pentru Chirurgia Urologică Oncologică și Reconstructivă din Spitalul Clinic SANADOR.
După o anamneză și o consultație amănunțite și o nouă biopsie, pacientul a aflat că avea adenom de prostată și necesita o operație de îndepărtare totală a prostatei. Intervenția de prostatectomie radicală a fost realizată minim invaziv, în condiții de maximă siguranță, prin chirurgie robotică.
"Domnul Conf. Dr. Costantin Gîngu mi-a explicat foarte bine diagnosticul, a vorbit foarte deschis și pe înțelesul meu, ceea ce mi-a conferit o foarte mare încredere în dânsul.
Am simțit că am venit exact unde trebuie. M-a sfătuit să fac operația de prostatectomie, ca fiind cea mai bună opțiune în cazul meu", povestește pacientul.
În prostatectomia radicală, prima opțiune în cazurile atent selectate este chirurgia robotică urologică, Spitalul Clinic SANADOR fiind dotat cu cel mai avansat robot chirurgical disponibil în acest moment în lume – da Vinci Xi.
Datorită tehnologiei pe care o utilizează, sistemul robotic permite chirurgului efectuarea unor gesturi chirurgicale extrem de fine și precise, inclusiv accesul în zone anatomice greu de abordat în alte condiții. În acest fel, pot fi rezolvate cu succes chiar și cele mai complexe cazuri, cu multiple avantaje pentru pacienți: incizii de mici dimensiuni, risc de complicații redus, recuperare rapidă și spitalizare de scurtă durată.
Intervenția a decurs fără probleme și s-a finalizat cu succes. Pacientul a avut o evoluție postoperatorie favorabilă și a fost externat după câteva zile de operație.
"Îi mulțumesc din inimă Conf. Dr. Constantin Gîngu, al cărui talent îl pot compara cu cel al unui pictor!
Consider că numai un medic deosebit de pasionat de ceea ce face poate mânui cu atâta precizie și siguranță acel sistem chirurgical robotic, de care am fost foarte impresionat", conchide pacientul.
Intervențiile robotice urologice sunt realizate la Spitalul Clinic SANADOR de Conf. Dr. Constantin Gîngu, medic urolog cu o vastă experiență în efectuarea operațiilor minim invazive.
Printre intervențiile pe care le realizează, cu rezultate remarcabile, se regăsesc: prostatectomia radicală pentru adenomul de prostată și cancerul de prostată, cistectomii, pieloplastii, nefrectomii parțiale sau totale, reimplantări uretero-vezicale și reconstrucții de joncțiune pielo-ureterală.